На основу члана 18. став 2, члана 22. став 2 и члана 96 Закона о локалним изборима („Службени гласник РС“, број 14/2022) и члана 37 став 1 тачка 10г) Статута Града Ниша („Службени лист Града Ниша“, број 88/2008, 143/2016 и 18/2019)

 Скупштина Града Ниша, на седници од , донела је

**О Д Л У К У**

**О РАЗРЕШЕЊУ И ИМЕНОВАЊУ ПРЕДСЕДНИКА, ЗАМЕНИКА ПРЕДСЕДНИКА, ЧЛАНОВА, ЗАМЕНИКА ЧЛАНОВА, СЕКРЕТАРА И ЗАМЕНИКА СЕКРЕТАРА ГРАДСКЕ ИЗБОРНЕ КОМИСИЈЕ НИШ**

 **У СТАЛНОМ САСТАВУ**

**I**

 Разрешава се Градска изборна комисија Ниш у сталном саставу:

Љиљана Берић, дипл. правник, председник

Љиљана Стојић, дипл. правник, заменик председника

 1а. Љиљана Митковић, заменик члана

2. Александар Лаловић, члан

2а. Гордана Цолић, заменик члана

3. Љубинка Рајковић, члан

3а. Станоје Секулић,заменик члана

4. Милан Јанићијевић, члан

4а. Александра Радосављевић, заменик члана

5. Милена Јовановић , члан

5а. Зоран Димитријевић, заменик члана

6. Данијела Милићевић, члан

6а. Данијела Николић, заменик члана

7. Душан Станковић, члан

7а. Марко Николић, заменик члана

8. Јелена Лазић, члан

8а. Зоран Павловић, заменик члана

9. Наташа Савић, члан

9а. Андреа Перић, заменик члана

10. Весна Лазаревић, члан

10а. Зоран Петровић, заменик члана

11. Илија Живковић, члан

11а. Драган Андрејевић, заменик члана

12. Иван Јовановић, члан

12а. Марко Стојановић, заменик члана

13. Невенка Стојковић, члан

13а. Биљана Митровић, заменик члана

14. Драгољуб Лазаревић, члан

14а. Драгана Милутиновић, заменик члана

* Ружица Ђорђевић, дипл. правник, секретар Градске изборне комисије Ниш у сталном саставу.
* Милена Костић, дипл. правник, заменик секретара Градске изборне комисије Ниш у сталном саставу

**II**

 У Градску изборну комисију Ниш у сталном саставу именују се:

- за председника Данијела Милићевић дипл. правник,

- за заменика председника Милан Јанићијевић дипл. правник,

1) за члана Љиљана Берић,

1а) за заменика члана Станоје Секулић,

2) за члана Сања Милијић Милојковић,

2а) за заменика члана Ивана Крстић,

3) за члана Мирослав Планић,

3а) за заменика члана Марија Давидовић,

4) за члана Александар Лаловић,

4а) за заменика члана Љиљана Митковић,

5) за члана Душан Станковић,

5а) за заменика члана Милош Стефановић,

6) за члана Јелена Лазић,

6а) за заменика члана Никола Цветковић,

7) за члана Зорица Тадић Милошевић,

7а) за заменика члана Младен Димитријевић,

8) за члана Драгољуб Лазаревић,

8а) за заменика члана Ана Ћурчић,

9) за члана Младен Ђурић,

9а) за заменика члана Предраг Стефановић,

10) за члана Милош Крстић,

10а) за заменика члана Марко Милентијевић.

- за секретара Ружица Ђорђевић, дипл. правник,

- за заменика секретара Светлана Китић, дипл. правник.

**III**

 Ова одлука ступа на снагу даном доношења а објављује се у „Службеном листу Града Ниша“, на званичној веб – презентацији Града Ниша и на веб – презентацији Републичке изборне комисије.

**О б р а з л о ж е њ е**

Правни основ за доношење одлуке садржан је у члану 18. став 2. Закона о локалним изборима (у даљем тексту: Закон), којим је прописано да председника, чланове, заменика председника и заменике чланова изборне комисије именује скупштина јединице локалне самоуправе.

Члан 18 став 1 тачка 3 прописује да у јединици локалне самоуправе која има највише 500 000 уписаних бирача изборну комисију у сталном саставу чине председник, заменик председника, 10 чланова и 10 заменика чланова. С обзиром на то да у Граду Нишу, на дан ступања на снагу Закона има 232 080 бирача уписаних у Јединствени бирачки списак, Градску изборну комисију Ниш у сталном саставу, у складу са овим чланом 18., чине председник, заменик председника, 10 чланова и 10 заменика чланова.

Члан 20, између осталог прописује:

„Чланови и заменици чланова изборне комисије у сталном саставу именују се на предлог одборничких група сразмерно њиховој заступљености у укупном броју одборника који припадају одборничким групама.

Ниједна одборничка група не може да предложи више од половине чланова изборне комисије у сталном саставу.

Одборничка група која има више од половине од укупног броја одборника предлаже председника, заменика председника, чланове чији број заједно са председником није већи од половине броја чланова изборне комисије и заменике чланова чији број заједно са замеником председника није већи од половине броја заменика чланова изборне комисије, док остале чланове и заменике чланова у изборној комисији предлажу остале одборничке групе сразмерно њиховој заступљености у укупном броју одборника који припадају одборничким групама.

Одборничком групом у смислу предлагања чланова и заменика чланова изборне комисије у сталном саставу сматра се и одборник појединац или група одборника која броји мање од оног броја одборника који је потребан за образовање одборничке групе:

1) ако су сви ти одборници изабрани са исте изборне листе;

2) ако изборна листа на којој су изабрани није освојила онолико мандата колико је потребно за образовање одборничке групе;

3) ако нико од њих није приступио некој одборничкој групи;

4) ако су сви ти одборници потписали предлог за именовање члана, односно заменика члана изборне комисије у сталном саставу.“

У складу са наведеним:

Одборничка група АЛЕКСАНДАР ВУЧИЋ – ЗА НАШУ ДЕЦУ. је предложила председника, заменика председника, 4 члана и 4 заменика члана, с обзиром да у Скупштини Града Ниша има 49 одборника, што је 80,32 % од укупног броја одборника, и то: Данијелу Милићевић, дипл. правника, за председника, Милана Јанићијевића, дипл. правника, за заменика председника, Љиљану Берић, Сању Милијић Милојковић, Мирослава Планића, Александра Лаловића за чланове и Станоја Секулића, Ивану Крстић, Марију Давидовић и Љиљану Митковић за заменике чланова.

Преостали број чланова и заменика чланова (6 чланова и 6 заменика чланова) расподељује се на следећи начин:

Одборничка група ИВИЦА ДАЧИЋ-СПС, ЈС-ДРАГАН МАРКОВИЋ ПАЛМА је предложила 3 члана и 4 заменика члана, с обзиром да у Скупштини Града Ниша има 6 одборника, што од преосталог броја одборника (када се изузме одборничка група АЛЕКСАНДАР ВУЧИЋ – ЗА НАШУ ДЕЦУ.) представља 54,54%, и то: Душана Станковића, Јелену Лазић и Зорицу Тадић Милошевић за чланове и Милоша Стефановића, Николу Цветковића, Младена Димитријевића и Марка Милентијевића за заменике чланова.

Одборничка група НИШ, МОЈ ГРАД је предложила 2 члана и 2 заменика члана, с обзиром да у Скупштини Града Ниша има 4 одборника, што од преосталог броја одборника (када се изузме одборничка група АЛЕКСАНДАР ВУЧИЋ – ЗА НАШУ ДЕЦУ.) представља 36,36%, и то: Драгољуба Лазаревића и Младена Ђурића за чланове и Ану Ћурчић и Предрага Стефановића за заменике чланова.

Самостални одборник са Изборне листе Руска странка – Милан Крстић је предложио 1 члана, Милоша Крстића.

Чланом 19. Закона прописано је да за председника и заменика председника изборне комисије може да буде именовано само оно лице које има високо образовање у области правних наука а чланом 15 је прописано да за члана и заменика члана органа за спровођење локалних избора може бити именовано само оно лице које има изборно право и пребивалиште на територији јединице локалне самоуправе и које није одборник, нити кандидат за одборника.

У складу са чланом 22. Закона, учесници у раду изборне комисије без права одлучивања су секретар изборне комисије и заменик секретара изборне комисије, које именује скупштина на предлог председника скупштине, при чему за секретара и заменика секретара могу да буду именовани секретар скупштине, заменик секретара скупштине, начелник општинске, односно градске управе, заменик начелника општинске, односно градске управе или лице из реда запослених у општинској, односно градској управи које има високо образовање у области правних наука.

Председник Скупштине Града Ниша је за секретара Градске изборне комисије предложио Ружицу Ђорђевић, дипл. правника, вршиоца дужности начелника Градске управе за имовину и одрживи развој, а за заменика секретара Светлану Китић, дипл правника, секретара Скупштине Града Ниша.

Чланом 18. став 3. Закона прописано је да се одлука о именовању чланова и заменика чланова изборне комисије објављује на веб-презентацији Републичке изборне комисије.

Разлог за доношење одлуке садржан је у члану 96. Закона о локалним изборима, којим је прописано да скупштина образује изборну комисију у складу са овим законом у року од седам дана од његовог ступања на снагу. Закон о локалним изборима је ступио на снагу 8. фебруара 2022. године, то јест наредног дана од дана када је објављен у „Службеном гласнику Републике Србије“.

 На основу горе наведеног, Скупштина Града Ниша доноси предложену Одлуку.

**ПОУКА О ПРАВНОМ ЛЕКУ:** Против ове одлуке сваки подносилац изборне листе која је освојила мандате у постојећем сазиву скупштине може поднети жалбу Управном суду у року од седам дана од њеног објављивања на веб-презентацији Републичке изборне комисије.

**СКУПШТИНА ГРАДА НИША**

Број:

У Нишу, \_\_.2.2022. године

Председник

\_\_\_\_\_\_\_\_\_\_\_\_\_\_\_\_\_\_\_\_\_

 Др Бобан Џунић